**PÁLYÁZATI FELHÍVÁS**

**Vizsgákhoz kapcsolódó feladatok ellátására**

### Jegyzői névjegyzékbe történő regisztráláshoz

**A felhívás tárgya:**

A Semmelweis Országos Egészségügyi és Szociális Vizsgaközpont (továbbiakban: Vizsgaközpont) a szakképzési törvényben meghatározott vizsgaszervezési tevékenységéhez – a vizsgaközpont akkreditációját követő időszakra vonatkozóan –vizsgáztatással összefüggő jegyzői feladatok ellátására pályázati felhívást tesz közzé.

A Vizsgaközpont által szervezhető vizsgák fajtái:

* Szakmajegyzékben szereplő szakmák – illetve ezek résszakmáinak – szakmai vizsgái,
* szakképesítések képesítő vizsgái,
* Országos Képzési Jegyzékben szereplő szakképesítések iskolai rendszerű képzéseinek szakmai vizsgái (vizsgáztatás kifutó rendszerben).

Kérjük, jelentkezzen szervezetünkhöz Jegyzői névjegyzéken történő szereplésre, vagyis az egyes vizsgákon jegyzői feladatok ellátására

**A névjegyzékekre kerülés feltételei:**

A pályázaton az a személy vehet részt, aki

* minimum érettségi vizsgával rendelkezik,
* cselekvőképes,
* büntetlen előéletű.

**Pályázat benyújtásával a pályázó**

**vállalja, hogy**

1. a Vizsgaközpont képzéseit elvégzi, jegyzői tapasztalattal nem rendelkező jelentkezők esetében az első – felkészítő – képzés csakis és kizárólag jelenléti formában teljesíthető,
2. nem ad ki bizalmas vizsgaanyagot, információt, illetve nem vesz részt tisztességtelen vizsgáztatási módszerekben, folyamatokban, valamint, hogy a feladatellátás keretében birtokába került információkat nem tárja fel harmadik fél számára,
3. hozzájárul adatainak a jegyzői adatbázisban történő nyilvántartáshoz,
4. hozzájárul ahhoz, hogy a vizsgaközpont adatai felhasználásának segítségével, valamint együttműködési szándékára történő hivatkozás segítségével megszerezze, illetve fenntartsa akkreditált státuszát.

**kijelenti, hogy a pályázat benyújtásának időpontjában**

1. büntetlen előéletű,
2. nem áll közügyektől eltiltás hatálya alatt;
3. nem áll foglalkozástól vagy tevékenységtől való eltiltás hatálya alatta.

**A pályázat benyújtásának módja, helye:**

A pályázati űrlap az alábbi linken érhető el:

<https://forms.gle/95YMhvWNFsAvSsre6> <https://forms.gle/hisDDYxP6JZPFw5YA>

A pályázati űrlap teljeskörű kitöltését követően, a „Küldés” funkció kiválasztását megelőzően nyomtassa ki az űrlapot (a Ctrl+P billentyűkömbináció segítségével), majd

1. a „Küldés” funkció kiválasztásával küldje be pályázatát elektronikus formában
2. a kitöltött adatlap nyomtatott változatát 1 eredeti példányban, a szükséges csatolandó dokumentumokkal postai úton vagy személyes átadással kérjük benyújtani az alábbi címre:

1068 Budapest, Rippl-Rónai utca 22-26.

**A pályázat benyújtása folyamatos.**

A Vizsgaközpont a benyújtott pályázat hiányossága esetén **1 alkalommal hiánypótlási lehetőséget biztosít.**

**A pályázathoz csatolandó dokumentumok:**

* Kitöltött és kék színű tollal aláírt pályázati adatlap az online felületről nyomtatott formában
* Szakmai önéletrajz
* Iskolai végzettséget alátámasztó bizonyítvány(ok) másolata
* Igazoló szervezet által kiállított Igazolás(ok) a jegyzői tapasztalatról az 1. sz. melléklet szerint, vagy az igazolást kiállító szervezet által alkalmazott formában, de minimum az 1. sz. melléklettel megegyező tartalommal (amennyiben jegyzői tapasztalattal rendelkezik)

Kiegészítő tájékoztatás:

A beérkezett pályázatok elbírálását követően a pályázat eredményéről a jelentkező e-mailben kap tájékoztatást a pályázatában feltüntetett e-mail címre.

A pályázatok feldolgozását követően együttműködési keretmegállapodás megkötésére kerülhet sor. A keretmegállapodás mintát jelen felhívás 3. sz. melléklete tartalmazza.

A jegyzői tevékenység részletes feladataival kapcsolatosan a pályázati felhívás 3. sz. mellékeltét képező együttműködési keretmegállapodás minta mellékletében található feladatok részletezése dokumentumból tájékozódhat.

Mellékletek:

1. sz. melléklet: Igazolás jegyzői tapasztalatról - minta
2. sz. melléklet: Adatkezelési tájékoztató
3. sz. melléklet: Együttműködési keretmegállapodás - minta

Kelt: 202… …………….

Fodor Balázs

vizsgaközpont vezető

1. sz. melléklet

**Igazolás jegyzői tapasztalatról**

Alulírott …………………………, a ………………………………… (szervezet neve) (Székhely: ……………………………) képviseletében

IGAZOLOM, hogy

…………………………………………..

(Születési helye, ideje: ………………, Anyja neve: …………………)

szervezetünknél szakmai/szakképesítő vizsgán jegyzői tevékenységet végzett.

Jelen referencia igazolást fent megjelölt személy kérésére adtam ki.

Kelt: ……………………………

………….……………………….

Aláírás

2. sz. melléklet

**ADATKEZELÉSI TÁJÉKOZTATÓ**

**I. Bevezetés**

ASemmelweis Egyetem (a továbbiakban: Adatkezelő) jelen adatkezelési tájékoztatóban eleget téve az európai uniós és a hazai szabályozás rendelkezéseinek, a Semmelweis Országos Egészségügyi és Szociális Vizsgaközpont szakmai és/vagy képesítő vizsgákhoz kapcsolódó feladatok ellátását végző személyek nyilvántartásába kerülésére vonatkozó pályázás során megadott személyes adatok kezelésére vonatkozóan az alábbi tájékoztatást nyújtja.

**II. Az adatkezelés alapjául szolgáló jogszabályok**

1. „A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) (a továbbiakban: GDPR),
2. az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.)
3. a GDPR 29. cikke szerint létrehozott Adatvédelmi Munkacsoport iránymutatásai
4. a Nemzeti Adatvédelmi és Információszabadság Hatóság ajánlásai

**III. Alapelvek és fogalmak**

Az adatkezelő adatkezelési tevékenységével összefüggő fogalmakat, valamint az adatkezelés alapelveit a GDPR által meghatározottak szerint kell érteni és alkalmazni.

**IV. Az Adatkezelő megnevezése, elérhetőségei**

Név: Semmelweis Egyetem  
Székhely: 1085 Budapest, Üllői út 26.  
Postacím: 1428 Budapest, Pf.2.  
Adatvédelmi tisztviselő: dr. Trócsányi Sára  
E-mail: adatvedelem@semmelweis-univ.hu

**V. Az adatkezelés célja**

Az adatkezelés célja, hogy felállításra kerüljön egy a szakmai és/vagy képesítő vizsgákhoz kapcsolódó feladatok ellátását végezni képes személyek adatait tartalmazó adatbázis, mely adatbázisból az adott szakmai vagy képesítő vizsga kapcsán a felmerülő feladat teljesítéséhez megfelelő személy kiválasztható és feladatellátás céljából felkérhető, megbízható legyen.

Az adatgyűjtés forrása: szakmai és/vagy képesítő vizsgákhoz kapcsolódó feladatok ellátását végző személyek nyilvántartásába kerülésére vonatkozó pályázatra pályázati adatlapot benyújtó személy.

**VI. Az adatkezelés jogalapja**

Az érintett hozzájárulása, valamint az adatkezelő jogos érdeke. Az adatkezeléshez való hozzájárulás önkéntes jellegű.

**VII. A kezelt adatok köre**

Az adatbázisban az alábbi személyes adatok kerülnek tárolásra:

* név,
* születési név
* anyja neve,
* születési hely, idő,
* lakcím,
* tartózkodási hely,
* postacím,
* TAJ szám
* adóazonosító jel
* telefonszám,
* e-mail cím,
* bankszámlaszám,
* iskolai végzettség,
* releváns jegyzői tapasztalat,
* betölteni kívánt feladatkör.

**VIII. Az adatok továbbítása**

Az Adatkezelő a regisztráció során megadott személyes adatokat nem továbbítja harmadik országba vagy nemzetközi szervezet részére, azokat csak a jelen Adatkezelési Tájékoztató V. pontjában meghatározott célokra használja fel.

**IX. Az adatkezelés időtartama**

Az adatkezelési cél megvalósítása érdekében szükségszerű és ésszerű határidőig (a hozzájárulás bármikor visszavonható, a hozzájárulás visszavonása azonban nem érinti a visszavonás előtti adatkezelés jogszerűségét).

**X. Az érintettek jogai**

Az érintett jogosult tájékoztatást kérni az adatkezelőtől az általa kezelt, az érintettre vonatkozó személyes adatokról, továbbá kérheti az adatok helyesbítését, kiegészítését, az adatkezelés korlátozását és az adatok törlését.

3. sz. melléklet

EGYÜTTMŰKÖDÉSI KERETMEGÁLLAPODÁS MINTA

Szakmai és/vagy képesítő vizsgákhoz kapcsolódó jegyzői feladatok ellátására

Amely létrejött egyrészről a

Semmelweis Országos Egészségügyi és Szociális Vizsgaközpont

Címe: 1068 Budapest, Rippl-Rónai utca 22-26.

Képviseli: Fodor Balázs vizsgaközpont vezető

mint megbízó (továbbiakban: Megbízó), másrészről a

... (név)

Születési neve: ……………………………..

Születési helye, ideje: ………………………

Anyja neve: ………………………………..

Állandó lakcíme: …………………………..

Postacíme: ………………………………...

Bankszámlaszáma: ………………………...

mint megbízott (továbbiakban: Megbízott) (Továbbiakban együttesen: Felek) között a mai napon és az alábbiak szerint:

**I. Keretmegállapodás tárgya**

1. A Felek rögzítik, hogy jelen együttműködési keretmegállapodás aláírásával szándékukat fejezik ki arra vonatkozóan, hogy Megbízott a Megbízó által szervezett szakmai és/vagy képesítő vizsgák alkalmával Jegyző (szakmai és/vagy képesítő vizsga esetén) feladatokat lát el. A feladatok részletezését az 1. sz. melléklet tartalmazza.
2. Megbízott kijelenti, hogy az 1. pontban megjelölt feladatok ellátására alkalmas, rendelkezik a fent megjelölt tevékenységek elvégzéséhez szükséges feltételekkel, melyeket a pályázati dokumentumban tett nyilatkozataival, illetve az ahhoz csatolt dokumentumaival igazol. Megbízott pályázati dokumentuma a jelen keretmegállapodás 2. sz. mellékletét képezi.
3. A Felek vállalják, hogy vizsga megvalósítása esetén a feladatellátásra külön szerződést kötnek, amelyben pontosan szabályozásra kerülnek a feltételek (különösen: feladatok részletezése, megbízási díj, vizsgaidőpontok, vizsgahelyszínek).

**II. Keretmegállapodás hatálya**

1. Jelen keretmegállapodás a Felek aláírásával határozatlan időre lép hatályba.

**III. Vegyes rendelkezések**

1. Megbízott vállalja, hogy a keretmegállapodásban foglalt feladatok ellátásával kapcsolatosan
2. részt vesz a Megbízó felkészítő képzésén – mely csakis és kizárólag jelenléti formában teljesíthető, amennyiben Megbízott pályázata alapján jegyzői tapasztalattal nem rendelkezik – valamint a Megbízó által a működése során szervezett további szükséges továbbképzéseken, illetve a Megbízó akkreditálását végző és működése kapcsán felügyeleti joggal rendelkező Nemzeti Akkreditáló Hatóság erre irányuló megkeresés esetén felkészültségéről számot ad.
3. Felek kijelentik, hogy az együttműködés kapcsán rendszeresen egyeztetnek, valamint a feladatok teljesítésével kapcsolatos tájékoztatási kötelezettségüknek egymás számára eleget tesznek.
4. Felmondás:

Felek megállapodnak abban, hogy a megállapodást közös megegyezéssel írásban bármikor megszüntethetik. Ez esetben a rendes felmondási idő 6 hónap.

Ha a Megbízott kötelezettségeinek felróhatóan nem tesz eleget vagy nem szerződésszerűen tesz eleget, a Megbízó a szerződést egyoldalú nyilatkozatával, azonnali hatállyal felmondással, egyéb esetben bármikor írásban 6 hónapos felmondási idővel megszüntetheti.

A Megbízott jogosult a szerződést bármikor írásban, a Megbízó szerződésszegése esetén azonnali hatállyal, egyéb esetben 6 hónapos felmondási idővel felmondani.

1. Titoktartási kötelezettség:

A Megbízott a keretmegállapodás alapján létrejövő szerződések teljesítése során megismert, a Megbízó működésével kapcsolatos technikai információt, a tudomására jutott – Felekre, illetve egyéb, harmadik félre vonatkozó – szakmai információt, adatot csak a jelen keretmegállapodásban szabályozott tevékenységi körében eljárva, a vonatkozó jogszabályi rendelkezések betartásával használhatja fel. Az ilyen információkat, adatokat nem használhatja fel arra, hogy annak révén saját magának, vagy más személynek közvetve vagy közvetlenül előnyt szerezzen, illetve a Megbízónak kárt okozzon.

A Megbízott a Megbízó működésével, kapcsolatban tudomására jutó valamennyi információ, adat stb. tekintetében titoktartási kötelezettséggel tartozik, egyben vállalja, hogy a megszerzett ilyen információt a Megbízó előzetes írásbeli hozzájárulása nélkül nem teszi hozzáférhetővé, illetve nem bocsátja harmadik személy/szervezet rendelkezésére.

1. Adatkezelés

Megbízott hozzájárul ahhoz, hogy személyes adatait Megbízó a személyes adatok védelméről és nyilvántartásáról szóló törvény szerint nyilvántartsa és kezelje.

**IV. Záró rendelkezések**

1. A jelen keretmegállapodásban nem szabályozott kérdésekben a Ptk. vonatkozó rendelkezései az irányadók.
2. A Felek a fenti keretmegállapodást, mint akaratukkal mindenben megegyezőt elolvasás után aláírták.
3. Mellékletek:
4. sz. melléklet: Feladatok részletezése
5. sz. melléklet: Megbízott Pártatlansági és titoktartási nyilatkozata

Kelt: ………………

………………………………………. ………….……………………….

Semmelweis Országos Egészségügyi és ……………………(név)

Szociális Vizsgaközpont Megbízott

Fodor Balázs

Megbízó

1. sz. melléklet

**Feladatok részletezése**

Feladata:

* a projektfeladat megkezdése előtt ellenőrzi a jelöltek személyazonosságát
* vezetni a vizsgajegyzőkönyvet,
* összesíteni a szakmai / képesítő vizsga részeredményeit,
* kitölteni és vezetni a vizsgatörzslapot,
* kitölteni az oklevelet, illetve a szakmai bizonyítványt / képesítő bizonyítványt,
* elvégezni a szakmai/képesítő vizsgával kapcsolatos egyéb adminisztratív teendőket.

Felelős:

* a vizsgatörzslap és az oklevél / képesítő bizonyítvány, illetve a szakmai bizonyítvány adatainak összeolvasásáért, egyezéséért,
* a szakmai / képesítő lezárását követően a szakmai vizsga dokumentumainak a vizsgabizottság által történő hitelesítéséért,
* a szakmai / képesítő vizsga lezárását követően az elektronikus adatszolgáltatási kötelezettség teljesítéséért (amennyiben ilyen kötelezettség fennáll).

Vizsgaközpont megbízza a Vizsgaközpont helyszíni képviseletével is.

E megbízás szerint a szakmai / képesítő vizsgán betöltött jegyzői feladatai mellett a vizsga helyszínén meg kell figyelje a vizsgáztatási folyamatot. A megfigyelés kiemelt területe a Vizsgaközpont belső szabályzataiban rögzített előírások betartása. Ennek vonatkozásában feladata:

* a megbízás teljesítéséhez szükséges szabályzatok megismerése (Vizsgaszervezési és lebonyolítási szabályzat, Integritás szabályzat, Etikai szabályzat és Etikai kódex),
* a szabályosságot, pártatlanságot veszélyeztető esemény észlelése esetén intézkedés kérése a vizsgabizottságtól,
* a Vizsgaközpont vezetőjének haladéktalan értesítése abban az esetben, ha a probléma nem kerül megnyugtató módon elhárításra illetve, ha a hiba jellege azt indokolja. (Az objektív ítéletalkotás követelménye sérül, mely a vizsgázó minősítését befolyásolhatja.)

2. sz. melléklet

Érvényesség kelte: 2022. szeptember 14.

Verziószám: 03

Semmelweis Országos Egészségügyi és Szociális Vizsgaközpont

**PÁRTATLANSÁGI ÉS TITOKTARTÁSI NYILATKOZAT**

**Pártatlansági nyilatkozat**

Alulírott

|  |  |
| --- | --- |
| Név: |  |
| Születési hely, idő |  |
| Anyja neve: |  |
| Lakcím: |  |
| Jogviszony formája: |  |
| Jogviszonyt rögzítő szerződés |  |
| iktatószáma: |  |
| kelte: |  |
| hatálya: |  |

mint a Semmelweis Országos Egészségügyi és Szociális Vizsgaközponttal munkaviszonyban / megbízásos / jogviszonyban egyéb álló személy, e jogviszonyom kapcsán vállalom, hogy munkám során pártatlanul járok el, melynek keretében nem teszek különbséget az egyes vizsgázók között. Munkámat minden esetben, illetve minden vizsgázó tekintetében azonos szakmai színvonalon látom el.

Amennyiben a munkavégzésem során kiderül, hogy olyan ismerősi viszonyban állok a vizsgázóval, illetve olyan potenciális érdekellentét áll fent, ami befolyásolja az objektív feladatellátást, azt haladéktalanul jelzem azt.

Vizsgaközponti Etikai szabályzat és Etikai kódex tartalmát megismertem, az abban foglaltakat elfogadom, és feladatellátásom során betartom.

**Titoktartási nyilatkozat**

Alulírott, mint a Semmelweis Országos Egészségügyi és Szociális Vizsgaközponttal munkaviszonyban / megbízásos / egyéb jogviszonyban álló személy, e jogviszonyom kapcsán kötelezettséget vállalok arra, hogy nem adok ki bizalmas vizsgaanyagot, információt, illetve nem veszek részt tisztességtelen vizsgáztatási módszerekben, folyamatokban, valamint, hogy a vizsgatevékenységek teljesítése során tudomásomra jutó információkat, a vizsgaközpont és az egyes vizsgahelyek működésével kapcsolatos adatokat, a vizsgatevékenységbe bevont személyek (pl.: betegek, idősek, gyermekek, vizsgahelyszínek munkavállalói stb.) adatait, illetve a vizsgaközpont és az egyes vizsgahelyek által használt, minősített és egyéb adatokat tartalmazó dokumentumokat, azok adattartalmát csakis és kizárólag a jogviszonyom teljesítése kapcsán, a vonatkozó jogszabályi rendelkezések betartásával használom fel.

A vizsgaközpont és az egyes vizsgahelyek működésével, a vizsgatevékenységbe bevont személyekkel kapcsolatban, illetve az egyes vizsgatevékenységekhez használt dokumentumok útján tudomásomra jutó valamennyi információ, adat stb. tekintetében titoktartási kötelezettséggel tartozok, melynek betartására ezen nyilatkozat aláírásával kötelezettséget vállalok.

Kelt: ………………

…………………………………

aláírás